ՀԱՅՏԱՐԱՐՈՒԹՅՈՒՆ

Աճուրդի մասին հրապարակային ծանուցման

1. Աճուրդի անցկացման օրը՝ 2019թվականի հունիսի 27-ին ժամը 14.00-ին: 2. Աճուրդի կազմակերպիչը՝ ՀՀ Լոռու մարզի Ձորագետի համայնքապետարանի աճուրդային հանձնաժողով (աճուրդի կազմակերպիչ): 3. Աճուրդի անցկացման վայրը /հասցեն/՝ ՀՀ Լոռու մարզ, գյուղ Ձորագետ 1 փող. շենք 41 (համայնքապետարանի շենք): 4. Աճուրդի ձևը և անցկացման կարգը՝ դասական եղանակ մեկնարկային գնի բարձրացմամբ, որի ընթացքում հաղթող է ճանաչվում աճուրդի այն մասնակիցը, որն աճուրդի դրված գույքի համար առաջարկել է առավելագույն բարձր գին: 5. Աճուրդի դրված գույքի /լոտ/ նկարագրությունը և մեկնարկային գինը՝

|  |  |  |  |  |  |
| --- | --- | --- | --- | --- | --- |
| Հ/Հ/Հ | Գույքի անվանումը | Գույքի սեփականա տերը | Գույքի տեխնիկական  տվյալները | Գույքի տեխնիկական  վիճակի նկարագրությունը | Գույքի մեկնարկային գինը (ՀՀ դրամ) |
| 1. | «OPELVECTRA 2.0 D» մակնիշի ավտոմեքենա | ՀՀ Լոռու մարզի Ձորագետ համայնք | Նույնացման համարը-WOL000031V7116963 պետհամարանիշը՝ 990 LL 70  թողարկման տարեթիվը–1997թ․  ՏՄ տեսակը- մարդատար  թափքի տեսակը–ունիվերսալ  գույնը–սև մետալիկ  թափքի համարը վկայագիրը-HB054520 | Անսարք վիճակում, շարժիչը խափանված, ընթացքային մասը մաշված, մեքենայի կողային հատվածների վրա և անվաթևերին առկա են կոռոզիայի հետքեր, ետևի վահանակին աջ հատվածի ներկը թափված է: Ջարդված է ետևի աջ լուսարձակների ապակին:Նստարաններին առկա են վնասվածքներ: Առջևի դիմապակին ճաքած է: ավտոմեքենայի ներկը տեղ-տեղ խամրած է, առավելապես կապոտի հատվածում: Մարտկոցը անսարք:Անվադողերը ոչ պիտանի: Մեքենայի մետաղական դետալները, շարժիչը , ընթացքային մասը հիմնանորոգման կարիք ունեն:Արտաքին տեսքի ընդհանուր վիճակի գնահատականը՝ ոչ նորմալ,տեխնիկական վիճակի ընդհանուր գնահատականը՝ վատ: | 223400 (երկու հարյուրքսան երեք հազար չորս հարյուր) |

6. Աճուրդի պայմանները 1) Աճուրդին կարող են մասնակցել ֆիզիկական և իրավաբանական անձինք, ինչպես նաև համայնքները: 2) Աճուրդին մասնակցել ցանկացողները ներկայացնում են՝

* հայտ՝ սահմանված ձևանմուշով,
* ֆիզիկական անձանց համար՝ անձնագրի պատճեն
* իրավաբանական անձանց և համայնքների համար՝ ձեռնարկության հիմնադիր փոստաթղթերի պատճեները և ներկայացուցիչի լիազորությունը հաստատող փաստաթուղթը,
* աճուրդի մասնակցության տեղական վճարի անդորրագիրը
* նախավճարի մուծման անդորրագիրը:

3) Աճուրդի մասնակցության հայտերն ընդունվում են Ձորասգետի համայնքապետարանում՝ աճուրդային հանձնաժողովի կողմից 2019թվականի մայիսի 23-ից մինչև հունիսի 23-ը ներառյալ՝ յուրաքանչյուր աշխատանքային օր ժամը՝ 9.00-ից մինչև 17.00-ն; 4) Աճուրդի մասնակցի համար գնային առաջարկի նվազագույն չափը սահմանվում է մեկնարկային գնի 5 տոկոսի չափով: 5) Աճուրդի մասնակցության վճարի չափը սահմանված է 5000 (հինգ հազար) ՀՀ դրամ: 6) Աճուրդի մասնակից չհամարվող անձանց (դիտորդների) համար մուտքի տոմսի վճարը սահմանվում է 1000 (մեկ հազար) ՀՀ դրամ: 7) Աճուրդում հաղթած է համարվում այն մասնակիցը, ով ներկայացրել է ամենաբարձր գնային հայտ: 8) Աճուրդում հաղթող ճանաչված մասնակցի հետ առք ու վաճառքի պայմանագիրը կնքվում և գույքի ամբողջ գնի վճարումը կատարվում է աճուրդի կայացման օրվանիվ հետո 10-օրյա ժամկետում: 9) Աճուրդի կանոնակարգին ծանոթացումը և լուսապատճենի տրամադրումը կատարվում է Ձորագետի համայնքապետարանում 2019թվականի մայիսի 23-ից մինչև հունիսի 23-ը: 10) Աճուրդի դրված գույքի ուսումնասիրման համար ժամկետներ սահմանվում են 2019թվականի մայիսի 23-ից մինչև հունիսի 26-ը ժամը՝ 9.00-ից մինչև 17.00-ն; ՀՀ Լոռու մարզի Ձորագետ համայնք, գ. Ձորագետ 1 փողոց 121 հասցեում: 11) Աճուրդը կայանալու կամ չկայացած հայտարարվելու պահից մեկ աշխատանքային օրվա ընթացքում աճուրդում չհաղթած մասնակցին վերադարձվում է նախավճարը: 12) Վճարումները կատարվում են Ձորագետի համայնքապետարանում՝ աճուրդային հանձնաժողովին (աճուրդի կազմակերպիչ):

ՀՀ Լոռու մարզի Ձորագետի համայնքապետարան